มีอาการแน่นหน้าอก มีอะไรมาจุกที่ต้นคอ บางครั้งหายใจหวิวๆวูบๆ กินน้ำหรืออาหาร มีลมสวนขึ้นมาทำให้เรอ เรอได้บ้างไม่ได้บ้าง มีลมในท้องเยอะไม่มีอาการเรอเปรี้ยว/กลืนอาหารลำบาก/แสบคอแสบท้องอาการแน่นอก/จุกคอ อาการจะเป็นไม่หนักมาก เป็นตลอดทั้งวันทำให้รำคาญ ยกเว้นตอนนอน(ถ้านอนหลับได้)ตอนตื่นนอนแรกๆจะไม่มีอาการ นอนราบจะค่อนข้างนอนยาก เอานหนุนก็ยังหลับยากเป็นได้ เกือบ 10 วันแล้วอาการเป็นพร้อมกันกับตอนที่เริ่มเข้าฟิตเนสแล้วไปยกบาร์เบลช่วงอก(ช่วงแรกที่เริ่มเข้าฟิตเนส)กลับบ้านมาจะรู้สึกแน่นอกแน่นคอเพิ่มขึ้นสงสัยว่าอาการที่กล่าวมาเป็นอาการกรดไหลย้อนหรืออาการเกี่ยวกับปอด/หัวใจปล 1.ตอนเช้าหลังจากปัสสาวะเสร็จ จะผายลมออกมามาก อันนี้ปกติไหมครับ บางครั้งเบ่งผายลมแต่ปัสสาวะเหมือนจะออกมาด้วย2.น้ำหนักค่อนข้างเยอะมาก (กำลังลด) เหล้าไม่ดื่ม/บุหรี่ไม่สูบ ควบคุมอาหาร 4-5 เดือนแล้ว
สวัสดีค่ะ อาการรแน่นหน้าอก มีอะไรมาจุกที่ต้นคอ บางครั้งหายใจหวิวๆวูบๆ กินน้ำหรืออาหาร มีลมสวนขึ้นมาทำให้เรอ ดังกล่าวมานั้น น่าจะเกิดมาจาก การมีกรดไหลย้อน กระเพาะอาหารอักเสบหรือการมีแผลในกระเพาะอาหารหรือที่ลำไส้เล็กส่วนต้น ส่วนเรื่องภาวะเกี่ยวกับปอดหรือหัวใจนั้นเป็นไปได้เช่นกัน โดยภาวะต่างๆเช่นหัวใจขาดเลือด หัวใจวายนั้น อาจทำให้มีอาการเจ็บแน่นหน้าอกได้ แต่ส่วนใหญ่มักจะไม่สัมพันธ์กับการดื่มน้ำหรือกินอาหาร และมักไม่รู้สึกเหมือนมีเรอสวนขึ้นมา แต่อย่างไรก็ตามในภาวะหัวใจวาย อาจจะทำให้นอนราบไม่ได้ ต้องลุกขึ้นมาไอกลางคืนได้เช่นกันดังนั้นหากยังมีอาการดังกล่าวเป็นต่อเนื่องเรื้อรัง เป็นมากขึ้นเรื่อยๆ หรือตอนกลางคืนนอนราบไม่ได้เลย ควรไปพบแพทย์เพื่อตรวจเพิ่มเติมเบื้องต้นพักการทำงานหนัก รับประทานอาหารให้ตรงเวลา ไม่รับประทานอาหารมื้อใหญ่จนเกินไป และไม่นอนหลังรับประทานอาหารเสร็จอิ่มๆทันที ควรรออย่างน้อย 3 ชั่วโมงก่อน